ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660037297 

ขอความช่วยเหลือปรับปรุงถนนลาดยางแอลฟัลท์พื้นผิวขรุขระให้กลับมาเรียบเสมอกัน บริเวณถนนรามอินทรา(ฝั่งขาออก)  เขตบางเขน กรุงเทพมหานคร จุดสังเกตตั้งแต่วงเวียนหลักสี่เลี้ยวซ้ายไปทางไปรษณีย์ไทยสาขารามอินทรา ไปจนถึงหน้าห้างสรรพสินค้าเซ็นทรัลรามอินทรา ระยะทางยาวประมาณ 300-400 เมตร (ตามผู้ร้องแจ้ง) เนื่องจากลักษณะพื้นผิวถนนมีสภาพชำรุด พื้นผิวขรุขระ อีกทั้งในเวลาฝนตกมักจะมีน้ำท่วมขังทั่วพื้นที่ ประชาชนที่ใช้ถนนเส้นทางดังกล่าวได้รับความเดือดร้อนเป็นอย่างมาก ประสบปัญหามา 2-3 ปีแล้ว โดยผู้ร้องแจ้งว่าก่อนหน้าเส้นทางดังกล่าวมีการทำสถานีรถไฟฟ้าด้านบน จึงยังไม่สามารถปรับปรุงได้ แต่ปัจจุบัน(วันที่ 17 กันยายน 2566) เห็นว่าเส้นทางรถไฟฟ้าได้สร้างเสร็จแล้ว ทางหน่วยงานที่เกี่ยวข้องควรจะเร่งดำเนินการปรับปรุงผิวถนนให้กลับมาเรียบเสมอกัน เพื่อบรรเทาความเดือดร้อนให้กับประชาชนในพื้นที่ต่อไป
 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata